
ประกาศคณะกรรมการกำกับตลาดทุน
ที่  ทจ.  ๑๘/๒๕๖๙
เรื่อง  การขออนุญาตและการอนุญาตให้เสนอขายตราสารหนี้ที่ออกใหม่
ต่อบุคคลในวงจำกัด  และการเสนอขายหุ้นกู้แปลงสภาพ
ต่อบุคคลที่มีลักษณะเฉพาะ
	(ฉบับที่  ๑๖)	


อาศัยอำนาจตามความในมาตรา  ๑๖/๖  วรรคสอง  (๑)  แห่งพระราชบัญญัติหลักทรัพย์
และตลาดหลักทรัพย์  พ.ศ.  ๒๕๓๕  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์  (ฉบับที่  ๔)  พ.ศ.  ๒๕๕๑  และมาตรา  ๓๕  และมาตรา  ๔๓  (๓)  แห่งพระราชบัญญัติหลักทรัพย์
และตลาดหลักทรัพย์  พ.ศ.  ๒๕๓๕  คณะกรรมการกำกับตลาดทุนออกประกาศไว้  ดังต่อไปนี้
ข้อ	๑	ให้ยกเลิกความใน  (๔)  และ  (๕)  ของข้อ  ๗๖  แห่งประกาศคณะกรรมการกำกับตลาดทุน  ที่  ทจ.  ๑๖/๒๕๖๕  เรื่อง  การขออนุญาตและการอนุญาตให้เสนอขายตราสารหนี้
ที่ออกใหม่ต่อบุคคลในวงจำกัด  และการเสนอขายหุ้นกู้แปลงสภาพต่อบุคคลที่มีลักษณะเฉพาะ  
ลงวันที่  ๒๓  กันยายน  พ.ศ.  ๒๕๖๕  และให้ใช้ความต่อไปนี้แทน
[bookmark: Detail220]“(๔)	อัตราและวิธีการจ่ายค่าตอบแทน  หรือบำเหน็จในการปฏิบัติหน้าที่ผู้แทนผู้ถือหุ้นกู้
ซึ่งต้องกำหนดไว้เป็นจำนวนที่แน่นอน  รวมทั้งอัตราและวิธีการชำระค่าใช้จ่ายจากการปฏิบัติหน้าที่ผู้แทน
ผู้ถือหุ้นกู้  เช่น  ค่าใช้จ่ายในการดำเนินการเรียกร้องค่าเสียหาย  การบังคับหลักประกัน  หรือการบังคับ
ชำระหนี้
(๕)	การสิ้นสุดของสัญญาหรือการสิ้นสุดหน้าที่ของผู้แทนผู้ถือหุ้นกู้”
ข้อ	๒	ให้เพิ่มความต่อไปนี้เป็นข้อ  ๗๖/๑  ในส่วนที่  ๕  ผู้แทนผู้ถือหุ้นกู้  ของหมวด  ๓  เงื่อนไขภายหลังการอนุญาต  ในภาค  ๔  การเสนอขายตราสารหนี้ในวงจำกัดที่ต้องยื่นคำขออนุญาต
แห่งประกาศคณะกรรมการกำกับตลาดทุน  ที่  ทจ.  ๑๖/๒๕๖๕  เรื่อง  การขออนุญาตและการอนุญาตให้เสนอขายตราสารหนี้ที่ออกใหม่ต่อบุคคลในวงจำกัด  และการเสนอขายหุ้นกู้แปลงสภาพต่อบุคคล
ที่มีลักษณะเฉพาะ  ลงวันที่  ๒๓  กันยายน  พ.ศ.  ๒๕๖๕  
“ข้อ	๗๖/๑	ผู้ได้รับอนุญาตต้องกำหนดในสัญญาแต่งตั้งผู้แทนผู้ถือหุ้นกู้ให้การทำหน้าที่ของผู้แทนผู้ถือหุ้นกู้สิ้นสุดลงเฉพาะเมื่อเกิดเหตุการณ์ใดเหตุการณ์หนึ่ง  ดังต่อไปนี้
(๑)	เมื่อชำระหนี้ตามตราสารหนี้หรือหนี้ตามตราสารระงับไป
(๒)	เมื่อมีการแต่งตั้งผู้แทนผู้ถือหุ้นกู้รายใหม่เข้ามาทำหน้าที่แทน”
ข้อ	๓	ประกาศนี้ให้ใช้บังคับตั้งแต่วันที่  ๑๖  เมษายน  พ.ศ.  ๒๕๗๐  เป็นต้นไป
[bookmark: _Hlk140825285]ประกาศ  ณ  วันที่  ๖  ตุลาคม  พ.ศ.  ๒๕๖๙

